สังคมข่าวหุ้น
*... ดัชนีตลาดหุ้นไทยปิดที่ระดับ 1,303.97 จุด ลดลง 16.72 จุด มูลค่าการซื้อขาย 64,469.56 ล้านบาท จับตาการคลายล็อกดาวน์ เฟส 3 ด้วย หลังจากมีการควบคุมสถานการณ์การแพร่ระบาดไวรัสโควิด-19 ได้ค่อนข้างดี พร้อมติดตามตัวเลขเศรษฐกิจของไทยจากทางธนาคารแห่งประเทศไทย (ธปท.) ที่จะประกาศออกมา และให้จับตาท่าทีความขัดแย้งระหว่างสหรัฐฯ และจีน ...
24 พ.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,303.97 จุด ลดลง 16.72 จุด มูลค่าการซื้อขาย 64,469.56 ล้านบาท จับตาการคลายล็อกดาวน์ เฟส 3 ด้วย หลังจากมีการควบคุมสถานการณ์การแพร่ระบาดไวรัสโควิด-19 ได้ค่อนข้างดี พร้อมติดตามตัวเลขเศรษฐกิจของไทยจากทางธนาคารแห่งประเทศไทย (ธปท.) ที่จะประกาศออกมา และให้จับตาท่าทีความขัดแย้งระหว่างสหรัฐฯ และจีน …
*… BGRIM ลุ้นต่อวันที่ 27 พ.ค.นี้ หลังกกพ.ยังไม่ได้พิจารณาให้ใบอนุญาตประกอบกิจการจัดหาและค้าส่งก๊าซธรรมชาติ (Shipper) “ปรียนาถ สุนทรวาทะ” หวังนั่งแท่น Shipper LNG รายใหม่ เตรียมแผนนำเข้า 6.5 แสนตัน/ปี เพื่อใช้ในโรงไฟฟ้า SPP Replacement จำนวน 5 โรง กำลังการผลิต 140 เมกะวัตต์/แห่ง โดยแต่ละโครงการจะจำหน่ายไฟฟ้าให้กับกฟผ. 30 เมกะวัตต์ ส่วนที่เหลือจะเป็นการจำหน่ายให้กับลูกค้าอุตสาหกรรม ก็จะส่งต่อผลประโยชน์ไปยังลูกค้าอุตสาหกรรม ที่จะได้ค่าไฟฟ้าที่ต่ำลง และก็จะทำให้สินค้าของไทยที่มีการส่งออกสามารถแข่งขันได้ด้วย …
*… หุ้น LPN ราคาชนซิลลิ่ง 14.77% มาอยู่ที่ 5.05 บาท เพิ่มขึ้น 0.65 บาท มูลค่าซื้อขาย 143.49 ล้านบาท หลังบอร์ดอนุมัติโครงการซื้อหุ้นคืนเพื่อบริหารการเงิน โดยใช้วงเงินสูงสุด 500 ล้านบาท เพื่อซื้อหุ้นคืน 126 ล้านหุ้น พาร์หุ้นละ 1 บาท คิดเป็นจำนวนหุ้นที่จะซื้อคืน 8.54% ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย (ตลท.) ระหว่างวันที่ 5 มิ.ย.-4 ธ.ค. 2563 …
*… CPF พร้อมเสนอขายหุ้นกู้ให้ผู้ลงทุนทั่วไป ผู้ลงทุนรายใหญ่ หรือผู้ลงทุนสถาบัน ระหว่างวันที่ 1-2 มิ.ย.และ 4 มิ.ย.นี้ ผ่าน 5 แบงก์ โดยกำหนดอัตราดอกเบี้ยต่อปี หุ้นกู้อายุ 4 ปี ที่ 3% อายุ 7 ปี ที่ 3.40% อายุ 12 ปี ที่ 3.75% และอายุ 15 ปี ที่ 4% มั่นใจได้รับการตอบรับจากนักลงทุนเป็นอย่างดี ซึ่งหุ้นกู้ได้รับอันดับเครดิตที่ A+ จากทริสเรทติ้ง สะท้อนความแข็งแกร่งของกิจการและโอกาสในการเติบโตอย่างมีศักยภาพของอุตสาหกรรมอาหาร ขณะที่ผลตอบแทนน่าพอใจในภาวะที่การลงทุนโดยรวมยังมีความไม่แน่นอนสูง และอัตราดอกเบี้ยเงินฝากยังอยู่ในระดับต่ำ …
*… ตลท.ให้ NEX-THAI ใช้เกณฑ์ Cash Balance (ซื้อขายด้วยเงินสดทั้งจำนวน) ในช่วงวันที่ 25 พ.ค.-3 ก.ค. 2563 ซึ่งจะทำให้สภาพคล่องในการซื้อขายหุ้นในตลาดฯ ลดลง …
*… AWC เปิดให้บริการศูนย์การค้า คอมมูนิตี้ มอลล์ และตลาดนัดในเครือรวม 9 แห่งแล้ว โดยได้กำหนดแผนแม่บท 5s เพื่อสร้างความปลอดภัย เสริมความมั่นใจให้แก่กลุ่มพนักงาน ผู้เช่า และผู้ใช้บริการ ภายใต้แคมเปญ “AS WE CARE เพราะเราห่วงใย” พร้อมนำหุ่นยนต์รังสียูวีเพื่อฆ่าเชื้อโรค (UV Robot) มาเสริมมาตรการความปลอดภัยและความมั่นใจให้เพิ่มขึ้น ระบุผลทดสอบในห้องปฏิบัติการพบว่า UV Robot สามารถฆ่าเชื้อ COVID-19 ได้สูงถึง 99.99% …
*… หุ้นน้องใหม่ที่เตรียมเข้าตลาด mai “ไอแอนด์ไอ กรุ๊ป” (IIG) หลังจากที่ก.ล.ต.นับหนึ่งไฟลิ่งแล้ว โดยจะเสนอขายหุ้นไอพีโอ 25 ล้านหุ้น ถือว่าจับตาในยุคปัจจุบัน เนื่องจากเป็นบริษัทที่ปรึกษาและพัฒนาเทคโนโลยีดิจิทัลในประเทศไทย ที่จะช่วยให้องค์กรลูกค้าสามารถเปลี่ยนผ่านไปสู่ยุคดิจิทัล และเติบโตได้อย่างแท้จริง …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.